**2.A. Szöveges dokumentum elemzése lépésről lépésre kicsiknek**

1. **Vedd kezedbe a dokumentumot!**

Látsz rajta különleges jelzést? Jelöld, ha van rajta:

bélyegző – posta- vagy illetékbélyeg – kézzel írt jegyzet – hivatalos pecsét – speciális betű – egyéb

A dokumentum:

kézzel írt – gépelt – mindkettő

Jegyezd le, majd keresd ki az ismeretlen szavakat!

1. **Figyeld meg a dokumentum részleteit!**

Ki írta a dokumentumot?

Ki kapta/olvasta a dokumentumot?

Mikor keletkezett a dokumentum?

1. **Próbáld értelmezni a megfigyelteket!**

Mi a dokumentum legfőbb gondolata?

Írj legalább két szót, amivel alátámaszthatod állításodat!

1. **Használd a dokumentumot történelmi bizonyítékként!**

Mit gondolsz, honnét tudhatnál meg többet a dokumentum írójáról vagy a címzettjéről?

Mit gondolsz, hol tudhatnál meg többet az eseményről?

**2.B. Szöveges dokumentum elemzése nagyoknak**

1. **Vedd kezedbe a dokumentumot!**

A dokumentum típusa:

levél – beszéd – kiváltságlevél – távirat – bírósági irat – újság – hirdetés – sajtóközlemény – memorandum – jelentés – e-mail – személyazonosító irat – miniszteri/elnöki irat – törvény/rendelet/határozat – egyéb

Írd le a dokumentumot olyan ember számára, aki azt nem láthatja! *Gondold végig: kézzel vagy géppel írt? Egy embertől származik? Vannak rajta bélyegzők, egyéb jelzések? Mi egyebet láthatsz még?*

1. **Figyeld meg a dokumentum részleteit!**

Ki írta?

Ki kapta/olvasta?

Mikor keletkezett?

Hol keletkezett?

1. **Próbáld értelmezni a látottakat!**

Miről tudósít az irat?

Foglald össze egy mondatban a dokumentum tartalmát!

Miért készült a dokumentum?

Idézz a szövegből részleteket, amelyek bizonyítják állításodat!

Milyen történelmi esemény történt a dokumentum megszületésének idejében?

1. **Használd a dokumentumot történelmi bizonyítékként!**

Mit tanultál meg a dokumentum elemzése során, amit másképp talán nem tanultál volna meg?

Milyen egyéb dokumentumok vagy történelmi bizonyítékok használhatók az esemény vagy a téma jobb megértéséhez?